stanford-oval/wikipedia huggingface dataset:
Cheick Kongo

| Cheick Kongo |
| --- | --- |

Henkilötiedot
Syntynyt: 17. toukokuuta 1975 (ikä 49) Pariisi
Kansalaisuus:   Ranska
Vapaaottelija
Lempinimi:  The French Sensation The Darkness
Aktiivisena:  2001–
Pituus:  193 cm
Paino:  106 kg
Painoluokka:  Raskassarja
Kätisyys:  oikea
Taistelutyyli:  savate potkunyrkkeily, thainyrkkeily, kreikkalais-roomalainen paini
Seura:  Wolfslair MMA Academy Huntington Beach Training Center Kongo Smashin' Club Quoniam Gym
Tilastot
Ottelut:  44
Voitot:  30
– tyrmäyksellä:  15
– luovutuksella:  3
– päätöksellä:  12
Tappiot:  11
– tyrmäyksellä:  3
– luovutuksella:  1
– päätöksellä:  7
Tasapelit:  2
Ei tuomiota/mitätöity:  1
Cheick Guillaume Ouedraogo (s. 17. toukokuuta 1975 Pariisi) on ranskalainen raskaansarjan vapaaottelija ja entinen potkunyrkkeilijä. Hän voitti urallaan Bellatorin raskaansarjan turnauksen ja King of the Ringin superraskaansarjan mestaruuden. Potkunyrkkeilyssä Kongo voitti muun muassa King of the Ringsin mestaruuden, thainyrkkeilyssä maailmanmestaruuden ja savatessa Euroopan mestaruuden. Hän otteli UFC:ssä vuosina 2006–2013 tilastolla 11–6–1.
Saavutukset

Raskaansarjan turnausvoitto
Eniten otteluita raskaassasarjassa (16)
Eniten voittoja raskaassasarjassa (12)
Illan tyrmäys (kerran, vs. Pat Barry)
Superraskaansarjan mestaruus (kerran)
Kversetiini

| Kversetiini |
| --- | --- |

Tunnisteet
IUPAC-nimi:  2-(3,4-dihydroksifenyyli)-3,5,7-trihydroksikromen-4-oni
CAS-numero:  117-39-5
PubChem CID:  5280343
Ominaisuudet
Molekyylikaava:  C15H10O7
Moolimassa:  302,236 g/mol g/mol
Sulamispiste:  316 °C
Tiheys:  1,799 g/cm3
Kversetiini on flavonoidi, ja se kuuluu polyfenolisen rakenteensa vuoksi tarkemmin flavonoleihin. Kversetiini on luonnollinen antihistamiini ja voimakas antioksidantti. Lisäksi kversetiini kelatoi kationeja[lähde? ], siirtymämetalleista etenkin rautaa ja  estää siten niiden kautta tapahtuvat vapaita radikaaleja synnyttävät Fenton-reaktiot.[lähde? ] Yhdiste esiintyy semiokemikaalina eliöiden viestinnässä.
Kemiallinen rakenne

Kversetiini muodostuu kasveissa fenyylialaniinista.. Se on 2-fenyyli-1,4-bentsopyronin (flavoni) polyhydroksiloitu johdannainen (3,3',4',5,7-pentahydroksi-flavoni), jonka IUPAC nimi on 3,3',4',5,7-pentahydroksi-2-fenyylikromen-4-oni.[lähde? ]
Kversetiini on monien flavonoidiglykosideihin luokiteltavien glykosidien aglykoni eli runko, johon kyseiseen luokkaan kuuluvien aineiden, esimerkiksi sitrushedelmistä löytyvien rutiinin ja kversitriinin, sokeriosat eli glykonit kiinnittyvät.[lähde? ]
Lääketieteelliset ominaisuudet

Kversetiini on myrkyllinen. Normaalin ruokavalion sisältämissä määrissä sen ei kuitenkaan tiedetä olevan myrkyllinen. Kversetiinin LD50 on hiirellä ja rotalla suun kautta noin 160 mg/kg, mutta sen vaikutuksia ihmiseen ei ole vielä täysin tutkittu. Kversetiini on eläinkokeissa aiheuttanut syöpää, lisääntymishäiriöitä ja sillä on ollut mutageeninen vaikutus . Kversetiinillä on havaittu mutageeninen vaikutus bakteereihin.
Kversetiini on mitokondriaalisen ATPaasin estäjä, eli se pysäyttää soluhengityksen, sekä vahva fosfodiesteraasin estäjä, eli se estää soluviestintään liittyvää solun signaalitien uudelleenärsyyntymistä.
Kversetiini on MAO-estäjä, eli se on myrkyllinen tiettyjen lääke- ja ruoka-aineiden kanssa. Kversetiinin ei tiedetä olevan karsinogeeninen hoidossa käytettävinä annoksina, vaikka kversetiini on mutageeninen in vitro.
Muiden flavonoidien tavoin, kversetiinin antioksidanttisen vaikutuksen ansiosta se tuhoaa vapaita radikaaleja, ja se salpaa monia tulehdusreaktioihin liittyviä proteiineja sekä estää monien bakteerilajien, virusten ja alkueliöiden kasvua tai tappaa ne.
Kvertsiini-flavonoidit estävät histamiinin eritystä (luonnollinen "antihistamiini").
Lääketieteelliset ominaisuudet > Vaikutus syöpäsoluihin

Kversetiinillä ei ole osoitettu olevan syöpiä ennalta ehkäisevää tai hoitavaa vaikutusta.
Koeputkikokeissa on kuitenkin havaittu lupaavia syövän syntyä ja kasvua estäviä vaikutuksia:
Herkistää ympäristönsä happamaksi muuttavia kasvaimia (useimmat, mm. rinnan, eturauhasen ja ihon)  lämmön kasvusta aiheutuvalle kuolemalle.
Sama pitoisuus estää solujakautumista (mitoosia) ja pysäyttää sen solusyklin G2- tai M-vaiheeseen. Koeolosuhteissa se vaikuttaa ohjelmoitua solukuolemaa (apoptoosia) säätelevien proteiinien (ei p53) määriin.
Voidaan mahdollisesti käyttää yhdistelmänä muiden sytostaattien kanssa, jolloin ne voimistavat toistensa vaikutuksia synergisesti.
Vaikutuksia useisiin proteiineihin, joilla on merkitystä syöpäsolujen kasvuun tai etäpesäkkeiden muodostumiseen.
Vaikutuksia estrogeeni-välitteiseen viestitykseen: toimii esimerkiksi selektiivisenä estrogeenireseptorin modulaattorina, SERM. Se voi auttaa rintasyövän hoidossa jo nanomoolien pitoisuuksina, ja sitä pidetään uuden sukupolven syöpälääkkeiden mahdollisena kantamuotona..
Koska COMT-genotyyppi on yhdistetty rintasyöpäriskiin ja kversetiiniä sisältävä vihreä tee alentaa riskiä, kversetiini voi vähentää riskiä sairastua rintasyöpään.
Lääketieteelliset ominaisuudet > Kelaattori

Kversetiini voi solun sisäistä rautaa kelatoimalla nostaa verisuonten kasvua edistävän HIF1:n (hypoksian indusoima faktori 1) pitoisuutta, mikä olisi kasvainten yhteydessä haitallista. Toisaalta kyseinen raudan sitominen myös estää solujen jakautumista. Lisäksi kversetiini estää HIF1:n kerääntymistä ja sen vaikutuksia solujen tumaan mekanismilla, joka liittyy sen vaikutuksiin MAPK-reitillä.
Lääketieteelliset ominaisuudet > MAO-estäjä

Kversetiini on lisäksi monoamiini-oksidaasi-A-entsyymin ja heikko MAO-B-entsyymin estäjä.
Vaikuttamalla COMT:n ja MAO:n toimintaan, kversetiini lisää L-Dopan aiheuttamaa hyötyvaikutusta Parkinsonin taudin hoidossa nostamalla aivojen dopamiinin pitoisuutta.[lähde? ]
Lääketieteelliset ominaisuudet > Toimintamekanismi

Ehdotettu toimintamekanismi on seuraava: Syövissä tavataan yleensä monien geenien (onkogeenien, perimänkorjausproteiinien ja reseptoreiden) hypermetylaatiota/vaimennusta, kversetiinin vaikutus voi olla sitä estävä, tai jopa hypometylaatiota aiheuttava. COMT käyttää s-adenosyylimetioniinia (SAM) metyyliryhmän lähteenään, SAMia käyttää myös muita metyylitransferaaseja, esimerkiksi DNA-metyylitransferaaseja (DNMT), joiden tarkoitus on "hiljentää" geenien säätelyalueitten promoottorialueita (katso epigenetiikka). Kversetiini voi inhiboida DNMT-proteiineja estäen hypermetylaatiota joko suoralla tai epäsuoralla mekanismilla. Epäsuorassa mekanismissa kversetiinin kaltaiset molekyylit toimisivat COMT:n substraattina, jolloin SAM ehtyy ja siitä syntyvän s-adenosyylihomokysteiinin (SAH) pitoisuus kasvaa. SAH on voimakas DNMT:n nonkompetitiivinen inhibiittori jo alhaisissa pitoisuuksissa (IC50 0,34 µM), jonka vaikutus kasvaa magnesiumin läsnä ollessa. Kversetiini voi olla myös suora kompetitiivinen DNMT:n inhibiittori korkeammissa pitoisuuksissa [IC50 1,6 µM COMT:n läsnä ollessa, IC50 >20 µM COMT:n poissa ollessa) magnesiumin voimistaessa vaikutusta.
Lääketieteelliset ominaisuudet > Mikrobiologisten koe-eläimien ravinne

Kversetiini pidensi tutkijoiden lempimatojen C. elegansien elinikää 15 prosenttia ja kohensi niiden stressinkestävyyttä vapaita radikaaleja vastaan tavalla, joka ei johtunut pelkästään antioksidanttivaikutuksesta. Samanlaisia tuloksia on saatu aiemmin leivinhiivalla (Saccharomyces cerevisiae), jonka "kronologinen elinikä" pidentyi 60 prosenttia, samoin lisääntyi stressikestävyys.
Lääketieteelliset ominaisuudet > Farmakokinetiikka

Kversetiini imeytyy suun kautta nautittuna kapseleista ja ainakin marjoista nopeasti suoliston yläosan kautta elimistöön, jossa sen puoliintumisaika on noin 15–18 tuntia. Kversetiinin hyötysuhde vaihtelee tutkimuksesta riippuen 17% ± 15 ja 52% ± 15 välillä. Kversetiiniä on havaittavissa 15 minuuttia nauttimisen jälkeen, ja sen pitoisuus saavuttaa huippunsa plasmassa noin 1,9–4,9 tuntia nauttimisen jälkeen. Sitä voi esiintyä veressä 3-O-glukuronideina, sulfaatteina tai molempina.
Kversetiini voi hapettua flavonoli-2,4-oksigenaasin katalysoimana 2-protokatekoyylifloroglukinolikarboksilaatiksi menettäen aktiivisuutensa.
Lääketieteelliset ominaisuudet > Yhteisvaikutukset lääkkeiden kanssa

Voimakas P450 1A1:n (CYP1A1) inhibiittori (IC50 20 µM), joka tutkimuksen mukaan esti CYP1:n kautta syntyvää voimakasta karsinogeenia (bentso(a)pyreeni-7.8-dihydrodioli)
Voimakas CYP1B1 EROD:n inhibiittori (IC50 < 5µM)
CYP3A4 -inhibiittori (P450 entsyymi, joka hajottaa maksassa suuren osan lääkkeistä). Siksi se lisää esimerkiksi tamoksifeenin (rintasyövän hoidossa yleisesti käytetty, kversetiiniä heikompi selektiivinen estrogeenireseptorin modulaattori, SERM) hyötysuhdetta
Voi lisätä ainakin kahden syövän solusalpaajahoidossa käytettävän lääkkeen tehoa.
antibiootteja käytettäessä kversetiini saattaa heikentää lääkkeen tehoa, koska se kiinnittyy kompetitiivisesti bakteerien DNA gyraasiin. Vaikutukset fluorokinolonien tehoon ovat epäselvät.
Uuden polven masennuslääkkeisiin eli serotoniinin takaisinotonestäjiin sillä voi olla vaikutusta, koska se saattaa aiheuttaa serotoniinisyndrooman MAO-estäjä-vaikutuksensa vuoksi, kuten myös paljon tyramiinia sisältäviä ruokia syöville.
Kversetiini on veriaivoesteen läpäiseva tyypin 2 histamiinireseptorin (H2) antagonisti ("antihistamiini"), aiheuttaen väsymystä. Jatkuva käyttö voi aiheuttaa tajunnan tason laskua kunnes toleranssi kehittyy (< kk). Koska kversetiinillä on unilääkkeen piirteitä, sen yhteiskäyttö voi voimistaa tajunnan tasoa laskevien aineiden vaikutuksia.
Vaikutusmekanismi

Kversetiinin antioksidanttiominaisuus ei todennäköisesti tapahdu (pelkästään) perinteisen vedyn luovutuksen muodossa kuten tapahtuu esim. c-vitamiinilla, vaan perustuu proteiinien toimintaan vaikuttamisen kautta.kenen mukaan? Koska kversetiini ja useat muut flavonoidit ovat rakenteeltaan adenosiinitrifosfaattia (ATP) muistuttavia, vaikutukset välittyvät todennäköisemmin tämän "ATP mimeettisen" vaikutuksen vuoksi proteiineissa, jotka käyttävät ATP:a toimintaansa.kenen mukaan? Vaikutuskohteisiin kuuluu proteiini- ja lipidikinaaseja, joista mainittavimmat ovat fosfoinositidi-3-kinaasi (PI3-kinaasi), AKT/proteiinikinaasi B, tyrosiinikinaasit, proteiinikinaasi C ja kasvutekijöiden aktivoimat proteiinikinaasit (MAPK). Kversetiinin vaikutukset alkavat nanomoolien pitoisuuksissa ja muuttuvat mahdollisesti haitallisiksi yli 10 mikromoolien pitoisuuksissa. kenen mukaan? ei kuitenkaan todennäköisesti ole kliinisesti merkittävä, koska seerumin pitoisuutta on hankalaa nostaa yli 10 mikromoolin pitoisuuksiin ruuansulatuskanavan kautta annosteltuna.kenen mukaan?
ATP-mimeettisen toimintansa mukaan kversetiini voi lisäksi sitoa metalleja, mm. rautaa. Raudan sitominen solun sisältä suurissa määrissä estää mitoosia ja lisää HIF1-nimisen proteiinin pitoisuuksia aiheuttaen verisuonien kasvua ja solujen rasituskestävyyden kohentumista.
Kversetiini on myös tyypin 2 histamiinireseptorin salpaaja estäen näin jyvässolujen histamiinin eritystä. Histamiinin erityksen estäminen aiheuttaa tulehdusreaktion heikentymistä sekä väsymystä.
Esiintyminen

Kversetiini toimii kasveissa polaarisen auksiinin kuljetuksen estäjänä. Paljon kversetiiniä sisältäviin kasveihin kuuluvat kapris (1800 mg / kg), rohtoliperi (1700 mg / kg), omena (44 mg / kg), tee (Camellia sinensis), sipuli (eniten kversetiiniä uloimmissa kerroksissa), punainen greippi, sitrushedelmät, parsakaali, muut tummanvihreälehtiset kasvit, kirsikka, useat marjat kuten vadelma, juolukka (158 mg / kg, tuoreena), puolukka (146 mg / kg), karpalo (121 mg / kg), pihlajanmarja (63 mg / kg), tyrnimarja (62 mg / kg) ja variksenmarja (56 mg / kg). Luomutomaatit sisältävät 79 % enemmän kversetiiniä kuin tavalliset tomaatit.
Mäkikuismauute sisältää kversetiiniä ja sen glykosideja
Kversetiiniä käytetään useissa lisäravinteissa
Aiheesta muualla

Wikimedia Commonsissa on kuvia tai muita tiedostoja aiheesta .
Quercetin Pathway Map (Arkistoitu – Internet Archive)
PubChem Substance Summary
Kversetiinin kemialliset reaktiot ja siihen liittyvät entsyymit
Kversetiinin automaattisesti luotu ChEBI:n ristiviitetietokanta
Targeting NOX, INOS and COX-2 in inflammatory cells: Chemoprevention using food phytochemicals[vanhentunut linkki]
UMM Quercetin Info Page (Arkistoitu – Internet Archive), University of Maryland Medical Center
Quercetin Info (Arkistoitu – Internet Archive), Cedars-Sinai Medical Center, Los Angeles
Eyes right for a cup of tea (Arkistoitu – Internet Archive) UK Institute of Food Research:in artikkeli kuinka kversetiini voi ehkäistä kaihia
"An apple a day could help protect against brain-cell damage" (Arkistoitu – Internet Archive), Cornell University
Plant foods for health protection (Arkistoitu – Internet Archive) Institute of Food Research:in artikkeli
Kasvien sisältämien aineiden lääketieteellisiä hyötyjä (Arkistoitu – Internet Archive)
Scanning Electron Micrograph image of quercetin crystals derived from onion (Arkistoitu – Internet Archive)
"Genetic Analysis of Quercetin in Onion (Allium cepa L.)" (Arkistoitu – Internet Archive)
Ten-Year Comparison of the Influence of Organic and Conventional Crop Management Practices on the Content of Flavonoids in Tomatoes
Quercetin Gets High Grade In Defense Department-Funded Trial[vanhentunut linkki]
Dr. Duke's Phytochemical and Ethnobotanical Databases: Quercetin (englanniksi)
Pherobase: Semiochemical - quercetin (englanniksi)
Christian Gottfried Ehrenberg

Christian Gottfried Ehrenberg.
Christian Gottfried Ehrenberg (19. huhtikuuta 1795 Delitzsch – 27. kesäkuuta 1876 Berliini) oli saksalainen luonnontieteilijä. Hän oli aikansa merkittävimpiä ja tuotteliaimpia alan tutkijoita.
Elämä

Ehrenbergin isä oli tuomari. Ehrenberg opiskeli ensin teologiaa, sitten lääketiedettä ja luonnonhistoriaa, ensin Leipzigissa ja vuodesta 1817 alkaen Berliinissä, missä hän tutustui kuuluisaan tutkimusmatkailijaan Alexander von Humboldtiin (1769–1859). Hän väitteli vuonna 1818 tohtoriksi Berliinin ympäristön sienistä väitöskirjalla Sylvae mycologicae Berolinenses.
Ehrenberg teki 1820–1825 tutkimusmatkan Egyptiin, Niilinlaaksoon ja Lähi-itään yhdessä ystävänsä Wilhelm Hemprichin kanssa. Hän tutki muun muassa Punaisenmeren koralleja. Hemprichin kuoltua Massawassa Ehrenberg palasi Eurooppaan. Hän julkaisi tutkimusmatkan tulokset Symbolae physicae (1828–1834) molempien nimellä, sekä useita tutkielmia hyönteisistä ja koralleista.
Ehrenberg kutsuttiin vuonna 1827 Berliinin yliopistoon lääketieteen professoriksi. Hän osallistui vuonna 1829 Humboldtin kanssa tutkimusmatkalle Venäjälle. Retkikunnan kolmas jäsen oli Gustav Rose. Paluunsa jälkeen hän keskittyi tutkimuksiinsa mikroskooppisista organismeista, joita siihen mennessä ei ollut juuri lainkaan tutkittu.
Ehrenberg avioitui vuonna 1831 Gustav Rosen sukulaistytön Julien kanssa. Heille syntyi neljä tytärtä ja poika. Julie kuoli 1848. Vuonna 1852 Ehrenberg avioitui toisen kerran Karolina Fricciuksen kanssa. Hänet äänestettiin 1855 Berliinin yliopiston varakansleriksi. Hän joutui vuonna 1864 reisiluun murtuman vuoksi vuoteeseen pitkäksi ajaksi, ja silmäsairaus uhkasi viedä häneltä näön. Näkö kuitenkin palautui vuonna 1867 tehdyn kaihileikkauksen ansiosta, ja hän pystyi vielä seitsemän vuotta jatkamaan tutkimuksiaan.
Ehrenberg tutki lähes 30 vuotta vedessä, maaperässä, sedimenteissä ja kallioissa esiintyviä organismeja ja löysi tuhansia uusia eliölajeja, muun muassa leviä, siimaeliöitä ja alkueliöitä. Hän julkaisi aiheesta yli 400 tieteellistä kirjoitusta. Hän oli Royal Societyn jäsen vuodesta 1837.
Vaikka Ehrenberg tutki mikro-organismeja perusteellisesti, ei hän uskonut niiden aiheuttavan tauteja. Teorioita mikro-organismien aiheuttamista taudeista hän piti ”todistamattomina konjektuureina ja taikauskona”.
Ehrenbergin kuoleman jälkeen hänen mikro-organismien kokoelmansa sijoitettiin Humboldtin yliopistoon Berliinissä. Kokoelma käsittää muun muassa 40 000 mikroskooppista preparaattia, 3 000 kynä- ja mustepiirrosta ja lähes tuhannen kirjeen kirjeenvaihdon.
Ehrenberg ja Hemprich nimesivät linnuista muun muassa vaaleakultarinnan, kääpiökertun ja punapyrstölepinkäisen.
Cascata delle Marmore

Cascata delle Marmore
Cascata delle Marmore on roomalaisten tekemä vesiputous. Se on 165 metriä korkea, ja yksi Euroopan korkeimmista, sekä korkein ihmisen tekemä vesiputous koko maailmassa[lähde? ]. Sen kolmesta osasta ylin on korkein, 83 metriä. Cascata delle Marmore sijaitsee 7,7 kilometriä Ternistä, Umbrian alueella Italiassa.
Putoukset nykyään

Putouksen kautta Nerajokeen juoksutettava vesi tulee Piedilucojärvestä, jota käytetään myös Galleton voimalaitoksen patoaltaana. Järven vedestä valtaosa virtaa vesivoimalan läpi Neraan. Galleton voimalaitos (rakennettu 1929) on arkkitehtonisesti kiinnostava. Sen maksimiteho on 530 MW. Normaalisti putoukseen ohjataan vettä klo 12–13 välillä ja uudelleen klo 16–17. Putoksille on pääsymaksu.
Putousten vieressä kulkee polku. Matkan varrella on tunneli, joka vie tähtitorniin putousten lähellä.
Historia

Velino virtaa Rietin lähistöllä. Antiikin aikoihin joen ympärillä olleiden kosteikkojen uskottiin aiheuttavan sairauksia (luultavasti malariaa), joten poistaakseen uhan, vuonna 271 eaa. roomalainen konsuli Manlius Curius Dentatus määräsi rakennettavaksi kanaalin, jotta vesi Velinosta valuisi alas laaksoon luonnollista kalliomuodostelmaa pitkin Marmoren lähellä ja laskisi Neraan. Tosin ratkaisu aiheutti toisen ongelman. Kun Velino tulvi, sen tulvavesi uhkasi Neran kautta Terniä ja sen asukkaita. Tilanne hiersi kahden kaupungin välejä niin paljon, että Rooman senaatti puuttui asiaan 54 eaa. Cicero edusti Terniä ja Aulus Pompeius Pietiä. Silti mitään ei saatu aikaan, ja tilanne pysyi samana useita vuosisatoja.
Kanaalin huoltamattomuuden vuoksi virtaus väheni, kunnes kosteikkoja alkoi jälleen syntyä. Vuonna 1492 paavi Gregorius XII määräsi uuden kanaalin rakentamisen korjatakseen virtausta.
Vuonna 1545 paavi Paavali III määräsi jälleen uuden kanavan rakennettavaksi. Ideana oli saada aikaan säännöllinen hallinta virtauksesta. Kanaalin valmistuttua 50 vuotta myöhemmin paavi Klemens VIII nimesi kanaalin itsensä mukaan.
Seuraavan kahden vuosisadan ajan kanava oli ongelmallinen alapuolella olevalle laaksolle, kun Nera usein tulvi. Vuonna 1787 paavi Pius VI määräsi jälleen korjaustyöt, jotka muokkasivat kanaalin nykyisen laiseksi. Korjaustyöt ratkaisivat viimeinkin suurimman osan ongelmista.
Vuonna 1896 Ternin uudet terästehtaat alkoivat hyödyntää yhden kanavan virtausta. Myöhemmin alettiin virtausta hyödyntää sähkön tuottamisessa.
Käännös suomeksi
CascaisVilla

| CascaisVilla |
| --- | --- |
Sijainti:  Cascais, Portugali
Avattu:  marraskuu 2001
Omistaja:  Grupo Terras do Atlântico
Liikkeiden määrä:  90
Kerrospinta-ala:  8 500 m²
Kerrosten määrä:  3
Pysäköintipaikkoja:  650
Kotisivu
CascaisVilla sijaitsee Cascaisissa, Portugalissa. Kauppakeskus avattiin marraskuussa 2001. Kauppakeskuksen omistaja oli tuolloin portugalilainen Grupo Terras do Atlântico.
CascaisVillan kerrospinta-ala on yli 8 500 neliömetriä ja kauppakeskuksessa sijaitsee noin 90 liikettä. Kauppakeskuksen ylimmässä kerroksessa on useita ravintoloita. Lisäksi kauppakeskuksessa on Pingo Doce valintamyymälä sekä elokuvateatteri.
Kulkuyhteydet

Kauppakeskukseen pääsee julkisilla liikennevälineillä, kuten junalla ja busseilla.
Aiheesta muualla

CascaisVilla kotisivut (portugaliksi)
Charles Michael Jarrell

Charles Michael Jarrell (s. 15. toukokuuta 1940) on yhdysvaltalainen roomalaiskatolinen piispa. Hänet vihittiin papiksi Lafayetten hiippakuntaan 3. kesäkuuta 1967 ja nimitettiin Houma-Thibodaux'n hiippakunnan piispaksi 29. joulukuuta 1992. Piispaksi vihkiminen seurasi 4. maaliskuuta 1993. Pääkonsekraattorina toimi Francis Bible Schulte, jota avustivat Warren Louis Boudreaux ja Gerard Louis Frey.
8. marraskuuta 2002 Jarrell sai nimityksen Lafayetten piispaksi, jonka virkaan hänet asetettiin 18. joulukuuta.
Clive Revill

| Clive Revill |
| --- | --- |

Henkilötiedot
Koko nimi:  Clive Selsby Revill
Syntynyt: 18. huhtikuuta 1930 (ikä 94)  Wellington
Ammatti:  näyttelijä
Näyttelijä
Taiteilijanimet:  Clive Revel
Aktiivisena:  1955–
Merkittävät roolit:  Carlo Carlucci (Avanti!) Keisari (Imperiumin vastaisku)
Aiheesta muualla
IMDb 
Elonet
Clive Selsby Revill (s. 18. huhtikuuta 1930 Wellington, Uusi-Seelanti) on uusiseelantilaissyntyinen näyttelijä, joka muistetaan muun muassa Keisarin ääniroolista Imperiumin vastaiskussa (1980) ja teatterin parissa Shakespeare-tulkinnoista. Hän sai Golden Globe -ehdokkuuden italialaisen hotellinjohtajan roolistaan Billy Wilderin elokuvassa Avanti! (1972).
Revill on tehnyt myös äänirooleja 1970-luvulta lähtien ollen mukana muun muassa The Transformersissa, Tiny Toonsissa, Batmanissa Alfred Pennyworthina neljän jakson verran sekä Tohtori Doomina videopelissä Marvel: Ultimate Alliance.
Charles Melville Hays

Charles Melville Hays.
Charles Melville Hays (16. toukokuuta 1856 – 15. huhtikuuta 1912) oli Grand Trunk Railwayn pääjohtaja. Hän aloitti työt rautateiden parissa virkailijana 17-vuotiaana ja nousi nopeasti Wabash, St. Louis and Pacific Railwayn toimitusjohtajaksi.  Hänestä tuli kyseisen yrityksen varapääjohtaja vuonna 1889 ja jatkoi tehtävässä vuoteen 1896 asti, jolloin hänestä tuli kanadalaisen Grand Trunk Railway:n (GTR) toimitusjohtaja.
Hays jätti GTR:n vähäksi aikaa toimiakseen Southern Pacific Railway Company:n pääjohtajana, mutta palasi GTR:ään vuoden jälkeen. GTR:n pääjohtajana ja toimitusjohtajana hänen sanotaan pelastaneen yhtiön vararikolta. Vuonna 1909 hänestä tuli GTR:n ja kaikkien sen tytäryritysten ja laivayhtiöiden pääjohtaja. Hänet tunnettiin hyväntekeväisyydestään. Hän sai Nousevan auringon ritarikunnan kolmannen luokan kunniamerkin Japanin keisarilta vuonna 1907.
Haysille annetaan yleensä kunnia Grand Trunk Pacific Railroadin muodostamisesta. Hänellä oli unelma perustaa toinen mantereensisäinen junarata Kanadan sisälle.  Häntä myös syytetään sekä GTP:n että GTR:n selvitystilasta.  Hän kuoli ennen unelmansa täyttymistä RMS Titanicin haaksirikossa. Ennen laivan törmäämistä jäävuoreen hän kertoi nähneensä ennalta kyseisen turman.  Hänen ruumiinsa löydettiin ja haudattiin Montrealiin. Häneltä jäi vaimo ja neljä tytärtä.
Käännös suomeksi
Charles Lindley

| Charles Lindley |
| --- | --- |

Henkilötiedot
Muut nimet:  Carl Gustaf Lindley
Syntynyt: 14. lokakuuta 1865 Tukholma, Ruotsi
Kuollut: 12. lokakuuta 1957 (91 vuotta) Tukholma, Ruotsi
Ammatti:  merimies, poliitikko, ammattiyhdistysmies
Muut tiedot
 Nimikirjoitus
Carl "Charles" Gustaf Lindley (14. lokakuuta 1865 Tukholma – 12. lokakuuta 1957 Tukholma) oli ruotsalainen sosiaalidemokraattinen poliitikko ja ammattiyhdistysmies. Hän työskenteli alun perin merimiehenä ja oli 1880-luvulla mukana perustamassa ammattiyhdistyksiä Isossa-Britanniassa. Palattuaan Ruotsiin hän osallistui Ruotsin kuljetusalan työntekijäliiton perustamiseen ja oli jäsenenä sosiaalidemokraattisen puolueen keskushallituksessa. Hän oli myös kansanedustaja valtiopäivien toisessa kamarissa 1907–1911 ja ensimmäisessä kamarissa 1912–1937.
Lindleytä esittävä rintakuva Göteborgin työväentalon edustalla.
Aiheesta muualla

Kuvia tai muita tiedostoja aiheesta Charles Lindley Wikimedia Commonsissa